**Vrstni red:**

1. Pritrkovalci - Jerneja
2. Začetek – Maja, Jože
3. Mladi harmonikarji – Maja, Jože
4. Osnovna šola – Rezka , Lovro
5. Ansambel Javor – Miha, Mateja
6. Perice iz Šentjošta Jerneja, Lovro
7. Ansambel Matjaža Koklja – Mateja, Jerneja
8. Mešani cerkveni pevski zbor - Mateja, Jerneja
9. Nagovor – Maja, Jože
10. Tiana – Rezka, Miha
11. Fantovski zbor Dobrova
12. Skupina Katrca – Maja, Rezka
13. Duo Mir – Maja, Bogdan
14. Ober's band – Rezka, Miha
15. Zahvala - Maja, Jože
16. KS. Viktor Trček
17. Godba – Maja, Jože

VEZNI TEKST – KONCERT

**V SLUŽBI ČLOVEKOVEGA DOSTOJANSTVA**

1. **PRITRKOVALCI**  pred začetkom napovedovanja : **JERNEJA** (za zaveso)

Večerni zvon, iz temnih lin,  
le vzbujaj mi, na dom spomin.  
  
Na zlate dni, na vso mladost,  
ko vzljubil sem, spoznal bridkost.  
  
Ko pa nekoč, slovo bom vzel,  
večerni zvon, bo drugim pel.  
  
Zato pa zvon, le zvoni mi,  
na rodni zemlji  doni mi.

(slovenska narodna)

1. **ZAČETEK – MAJA, JOŽE**

Pozdravljeni.

**Včasih čas prehitro beži,  
včasih se zdi kot da spi...  
Vsakdo mu da svoj obraz,  
ki v sebi skriva zmago in poraz…..**

Kako hitro tečejo dnevi in leta in v čast nama je, da vas lahko pozdraviva na 20. Dobrodelnem koncertu naše Karitas. V naše druženje so nas pospremili naši rovtarski pritrkovalci in pritrkovalke.

Letošnje geslo je »**V službi človekovega dostojanstva**«. Človekovo dostojanstvo je vrednota, na kateri temelji delo Karitas.

V naši Karitas imamo 28 stalnih in 12 občasnih prostovoljcev, ki so vedno pripravljeni priskočiti na pomoč. Danes se bomo skozi naš koncert prepletli vsi povezovalci, ki smo v 21 letih delovanja Karitas v Rovtah stali prav tu na odru.

Predno pa nadaljujemo, med nami pozdravljamo:

* Našega nadškofa, monsinjorja Stanislava Zoreta
* **predsednika Škofijske Karitas Ljubljana, gospoda Marka Čižmana**
* Sodelavce Slovenske Karitas in tajnika Škofijske Karitas Ljubljana gospoda Jožeta Kerna.
* **našega gospoda župnika Janeza Petriča in vse duhovnike**
* člane župnijskih Karitas;
* **Poslance in poslanke državnega zbora NSi in SDS**
* Predsednika krajevne skupnosti Rovte: gospoda Viktorja Trčka,
* **Direktorico logaškega Centra za socialno delo: gospo Tatjano Milavec;**
* Direktorico zdravstvenega doma Logatec: gospo Matejo Kunc
* **Kolektiv osnovne šole Rovte in ravnatelja: gospoda Mitjo Turka;**
* Vse občinske svetnike ter predstavnike političnih strank;
* **ter vse vas v dvorani in vse nastopajoče.**

1. **Mladi Harmonikarji – MAJA, JOŽE**

 Primož Merlak je okoli sebe zbral kar nekaj harmonikarjev, ki nas bodo popeljali v začetek današnjega popoldneva. Pa jim prisluhnimo.

1. **OSNOVNA ŠOLA - REZKA, LOVRO**

Človek si ne oblikuje vesti z učenjem na pamet, ampak predvsem ob dejanjih...

Dobro človek odkrije, če ga dela.

Življenje po vesti je najboljša pot do razvite in zrele vesti.

Učenci od 1. do 5. razreda, ki so vključeni v Dramski krožek pod vodstvom Aleksandre Urbas, bodo nastopili z igrico Tinek.  
Igra govori o nagajivem Tinku, ki nikoli ne pomaga ubogi mami. A ko sreča v gozdu tolovaje, spozna ...

1. **ANSAMBEL JAVOR MIHA, MATEJA**

"Dostojanstvo in veličina človeka je v tem,

da s svojim razumom spozna različne možnosti,

jih presodi in se svobodno odloči za to, kar se mu zdi prav."

Ansambel Javor prihaja iz Črnega Vrha nad Idrijo. Na nastopih izvajajo narodnozabavno in zabavno glasbo. Nam so danes pripravili dve skladbi in sicer polko Cvet pomladi in valček Prijateljstvo nekaj velja.

1. **Perice iz Šentjošta – JERNEJA, LOVRO**

Ko se je pred dobrimi 25 leti rojevala samostojna slovenska država, je bil v Šentjoštu, organiziran prvi slovenski Demosov tabor. Vrh slovenske in češke vlade se je takrat peš povzpel na hrib Kogelč nad vasjo in prisluhnil kulturnemu in narodno buditeljskemu programu domačinov in okoličanov. Celotni dogodek je povezoval priznani TV voditelj Mito Trefalt.

Šentjoška dekleta so ob tem praznovanju prvič uprizorila kratko spevoigro z naslovom Perice, iz leta 1928, skladatelja Vinka Vodopivca in z besedilom Filipa Terčelja. Dodale so ji uvodno pesmico, z naslovom Jutro.

Ponovno so Perice zaživele po skoraj treh desetletjih, na začetku letošnjega leta in bile predstavljene na dveh dogodkih.

Danes resda nekoliko starejše, in že vse pridne mamice, pa so perice še vedno prepričljive s svojim jasnim in preprostim sporočilom, da so narava, delo in lepota srca tiste vrline, ki krasijo naš značaj in naš obraz.

Rade so se odzvale našemu povabilo, saj so tudi one članice Župnijske Karitas Šentjošt. Ob tej priliki nas njihova Karitas vabi na njihov 5. Dobrodelni koncert v nedeljo, 15. Novembra, ob 15. uri.

Zapele in zaigrale bodo pod vodstvom Marte Kavčič Keršič.

1. **Ansambel Matjaža Koklja – MATEJA, JERNEJA**

Kako so že zrasli. Se spomnite mladega fanta Matjaža, ki je plezal po orodju v dvorani in tu igral harmoniko?

Pa dveh mladih deklet, Tanje in Katje, ki sta zelo lepo igrale na citre?

Danes so zopet tu. (Če bodo peli tudi 4 otroci), nadaljuješ:  
tu so pa že tudi njihovi otroci.

Zaigrali in zapeli nam bodo pesem: Dan ljubezni.

1. **Mešani cerkveni pevski zbor - JERNEJA IN MATEJA**

"Človek, rad te imam.

Nihče ni tak kot ti.

Edinstven, popolnoma izviren in neponovljiv.

Zaradi mene ni treba, da si nezmotljiv, brez napak in popoln,

kajti: Tako rad te imam."

Mešani cerkveni pevski zbor pod vodstvom Janeza Trevna bo zapel pesem Mariji ob spremljavi flavtistke Vide Petkovšek in kitarista Boruta Cigaleta.

1. **Nagovor nadškofa Stanislava Zoreta – MAJA, JOŽE**

Alenka Rebula je zapisala:

Žrtvujmo ponos za dostojanstvo.

Moj ponos trpi, ko delam napake, ko sem neuspešna, ko vidim, česa ne zmorem, ko me kritizirajo. Ponos trpi peklenske muke, ko doživljam ponižanje, in se spreminja v neobvladljivo bolečino, v bes in maščevalnost. V stiski mi ni v pomoč, preveč je zaposlen s svojo željo po uspehu, priznanju in povračilu.

Dostojanstvo pa je svetlo ogrinjalo, ki nikoli ne zdrsne z ramen.   
Kritika postane samo upoštevanja vreden (ali nevreden) predlog.   
Videti, česa ne morem, postane stik z realnostjo, in ta stik mi pomaga živeti v resnici.   
Napaka mi govori, da sem nezmotljiv kot vsi ljudje, in me poveže z njimi.  
Ponižanja ni, je le človek, ki me morda hoče ponižati, a njegov namen še ni moja izkušnja. Če želim, lahko ostajam v svojem dostojanstvu in daleč od njegovega prezira.

Žrtvujmo svoj ponos za kaj drugega, kar je bolj blagodejno in nas varuje.  
Častiti svojo človeško vrednost v vseh okoliščinah je velik dosežek.   
Ogrnjeni z dostojanstvom lahko doživljamo svojo veličino tudi v najhujši poraženosti.

Tkanje tega ogrinjala traja in traja, a vsaka svetlobna nitka je večna.

Na oder vabiva Nadškofa Stanislava Zoreta.

1. **Tiana pevka (Tina Kadunc) – REZKA, MIHA**

Na svoji spletni strani je zapisala:

»Kamorkoli zanesem svojo pesem, si želim zanesti tudi nekaj dobrega, nekaj tistega, kar poslušalcem lahko da le glasba.

Govorim o čistosti človeške duše, o njenem čutenju, o intimnosti vsakega človeka. Če vstopim v ta prostor, se ga dotaknem in pustim pečat, je to največ, kar lahko storim z darom, ki sem ga prejela.«

Pevka Tiana nam bo zapela \_\_\_\_\_\_\_\_\_\_\_\_\_

**11. Fantovski zbor Dobrova – MATEJA, MIHA**

Fantovski zbor je letošnje leto obeležil 20 letnico obstoja s slavnostnim koncertom na Dobrovi.

Na svojih koncertih pa že pridno sodelujejo tudi otroci s svojimi glasbenimi točkami.  
Čeravno so se v dvajsetih letih iz fantov prelevili v može, so po srcu še vedno fantje.

Včasih so bili bolj aktivni pod okni deklet, sledile so poroke, in seveda jubileji. Marsikomu so popestrili srečanje z Abrahamom, še nekaj let bo postal tudi njihov redni član.

Ne le petje - to je način življenja. Druženje z družinami pevcev so prav posebna doživetja. Sedaj še z otroci. Letos je na morju dopustovalo skupaj rekordnih 42. Za prihodnje leto kaže vsaj za 1 udeleženca več.

To so oni. Še vedno fantje iz Dobrove.

Pesmi, ki jih bodo izvajali so:

Venček ljubezenskih pesmi Kernjak- Simoniti

Moja Dežela (slovenski muzikantje)

(Rezerva: Čebelarska pesem)

**12. Glasbena skupina Katrca MAJA , REZKA**

Skupina Katrca prihaja iz Vojnika pri Celju in je letos septembra zabeležila 10 let uspešnega delovanja. Pravkar promovira novo pesem z naslovom Supermen, za katero so posneli tudi videospot.

Katrco sestavljajo Iztok, Dalibor, Klavdija, Kotnik in Sašo. Zapeli nam bodo:

SUPERMEN

ZAKAJ TAJIŠ

**13. DUO Mir – MAJA, BOGDAN**

DUO MIR sestavljata Marija Milena Rupnik in Irena Lukan z Medvedjega Brda.

Čisto po naključju sta začeli s petjem na Gregorjevem sejmu v Logatcu pred 13 leti.

Njun repertoar obsega ljudske, posvetne, avtorske pesmi,- pesmi , ki so jima všeč.

Pojeta pri [sv. ma](http://sv.ma/)šah, pogrebih, porokah, praznovanjih,obletnicah.

Na praznovanjih pa z veseljem dodata še kakšen skeč ali šalo.

Zapeli nam bosta:

SIROTA  ljudska

PRAVIJO DA JE LJUBEZEN  ( B. Midler)

**14. Ober's bend REZKA, MIHA**

**Nobena stvar ne naredi  
človeka srečnejšega  
kot njegovo lastno prepričanje,  
da je naredil najboljše,  
kar je mogel.**

Skupina Ober's band nam je že dolgo poznana, vestno skrbi za naše ozvočenje in se trudi po najboljših močeh. Danes nam bosta Urban in Boštjan zaigrala dve po svojem izboru.

**15. ZAKLJUČEK – MAJA, JOŽE**

**Naše druženje je prišlo do konca.**

Preostane nam le še to, da se zahvalimo vsem našim nastopajočim, ki so prispevali svoj dragoceni čas in talente.

**Hvala vsem medijem, ki ste brezplačno vabili na naš koncert: radiem Ognjišče, Odmev-Primorski val, 94, Sori , Lepu Logatec, Družini, Notranjskim novicam ter Rovtam TV.**

Zahvaljujemo se tudi našim sponzorjem, ki so omogočili današnji koncert in tistim, ki nas podpirajo skozi celo leto.

**Naj jih naštejeva:**

* **Krajevna skupnost Rovte,**
* **Občina Logatec**
* **Prostovoljno gasilsko društvo Rovte,**
* OŠ Rovte,
* Odbor Nsi Logatec
* Odbor SDS Logatec
* **Mizarstvo Hladnik**
* **Marko Logar s.p.**
* **Cvetličarna Anja,**
* M Sora Žiri
* Gostilna Tavžentroža Trate
* Gostilna Zajele,
* **Gostilna pri Rezki,**
* **Slavko Skvarča**
* **Repatica, Peter Hladnik s.p.**
* Agencija Pav Vrhnika,
* Albatros, d.o.o. Petkovec
* Mizarstvo Logar, s.p. Rovte
* **Zavčan, d.o.o, Rovte**
* **Boštjan Podobnik, s.p. Rovtarske Žibrše**
* **Mivšek Marjan, s.p. Hlevni Vrh**
* Lukan Anton, s.p. Petkovec
* Robert Trpin, s.p. Rovtarske Žibrše
* TIGRAD, d.o.o. Lavrovec
* **Oblak Franc s.p. avtobusni prevozi**
* **TALG d.o.o. Petkovec**
* **Petkovšek Mirko,**
* Papirnica Lipa-Radomlje pri Preserjah
* Simps, Trzin
* Posamezni anonimni dobrotniki
* **Združenje SAZAS**

**Hvala Iztoku Mivšku za njegovo pomoč in Mariji Logar za izdelavo plakata ter Petru Hladniku za izdelavo vabil.**

Župnijska Karitas Rovte je ena tistih združenj v kraju, ki z svojim delom izstopa. Prireditve kot je današnja , ki vsako leto do zadnjega kotička napolni Dom krajanov opazno zaznamuje podobo kraja. Zavedamo se koliko prostovoljnih ur posameznikov je bilo opravljenih v dobrih dvajsetih letih delovanja. Zato se vam skušamo oddolžiti z skromnim priznanjem, ki naj vam bo v spodbudo za nadaljnje delo.

Hvala tajniku Hieronimu Kavčič in vsem njegovim zvestim sodelavcem. Ostanite še naprej tako predani svojemu poslanstvu v delu za sočloveka.

Priznanje v imenu KS Rovte bo podelil predsednik KS Viktor Trček.

**Na koncu so pomembne samo tri stvari;  
Koliko si ljubil  
kako nežno živel  
in kako dostojanstveno si se rešil stvari,  
ki ti niso bile namenjene.**

**16. Godba na pihala-MAJA, JOŽE**

S svojim nastopom bo poživel naš jubilejni koncert pihalni orkester Alpina Žiri pod vodstvom Branka Mrak. Orkester je bil ustanovljen leta 1947, vse od takrat pa neprekinjeno skrbi za godbeno tradicijo v Žireh.

MARIJA MATI LJUBLJENA  
KRANJSKO DEKLE  
ČAS POČITNIC  
NA  GOLICI

Z njimi zakorakajmo v 21. dobrodelni koncert.